
ఇస్లామాబాద్ : పాకిస్థాన్ ఇంటర్నేషనల్ ఎయిర్లైన్స్ షాకింగ్ న్యూస్ చెప్పింది. తమ సంస్థకు భారీ నష్టాలు వస్తున్నాయని, అందువల్ల అమెరికాకు విమాన సర్వీసులను ఈ నెల 31 నుంచి రద్దు చేస్తున్నామని ప్రకటించింది.ఎయిర్లైన్స్ అధికారులు తెలిపిన వివరాల ప్రకారం అమెరికాకు విమాన సర్వీసుల వల్ల పాకిస్థాన్ ఎయిర్లైన్స్కు ఏటా రూ.125 కోట్ల నష్టాలు వస్తున్నాయి. దీంతో ఈ సర్వీసులను పూర్తిగా రద్దు చేయాలని నిర్ణయం తీసుకున్నారు.1961లో అమెరికా సర్వీసులను ఈ ఎయిర్లైన్స్ ప్రారంభించింది. న్యూయార్క్, మరో మూడు అమెరికా నగరాలకు వారానికి ఐదు విమానాలను నడుపుతోంది. గతంలో కూడా ఈ సర్వీసులను రద్దు చేయాలని చాలాసార్లు ప్రయత్నించింది. అయితే ప్రతిసారీ రాజకీయ ఒత్తిళ్ళు రావడంతో నిర్ణయాన్ని వాయిదా వేస్తోంది. ఇక భరించలేని నష్టాలు వస్తుండటంతో మరో దారి లేక విమాన సర్వీసులను పూర్తిగా రద్దు చేయాలని నిర్ణయించింది.పాకిస్థాన్ ఇంటర్నేషనల్ ఎయిర్లైన్స్ అమెరికాకు నేరుగా వెళ్ళే విమాన సర్వీసులను రద్దు చేసిన తర్వాత,  ఓ అమెరికన్ ఎయిర్లైన్తో ఒప్పందం కుదుర్చుకుంటుందని ఆ సంస్థ వర్గాలు తెలిపాయి. అమెరికా వెళ్ళే ప్రయాణికులను మొదట లండన్ తీసుకెళ్ళి, అక్కడి నుంచి అమెరికా ఎయిర్లైన్ విమానంలో ఆ దేశానికి తరలిస్తారని పేర్కొన్నాయి.

islamabad : pakisthan international airlines shaking neus cheppindi. tama samsthaku bhari nashtaalu vastunnaayani, anduvalla americaku vimana sarveesulanu ee nela 31 nunchi raddu chestunnamani prakatinchindi.airlines adhikaarulu telipina vivaraala prakaaram americaku vimana sarveesula valla pakisthan airlinesku eta roo.125 kotla nashtaalu vastunnaayi. deentho ee sarveesulanu puurtigaa raddu cheyalani nirnayam teesukunnaru.1961loo america sarveesulanu ee airlines praarambhinchindi. neuark, maro moodu america nagaraalaku vaaraaniki aidu vimaanaalanu naduputondi. gatamlo kuudaa ee sarveesulanu raddu cheyalani chaalaasaarlu prayatninchindi. ayithe pratisaarii rajakeeya ottillu raavadamtho nirnayaanni vaayidaa vestondi. ika bharinchaleni nashtaalu vastundatamto maro daari leka vimana sarveesulanu puurtigaa raddu cheyalani nirnayinchindi.pakisthan international airlines americaku nerugaa velle vimana sarveesulanu raddu chesina tarvaata,  oo american airlinientho oppandam kudurchukuntundani aa samstha vargaalu telipai. america velle prayaanikulanu modata landan teesukelli, akkadi nunchi america airline vimaanamlo aa deshaniki taralistaarani perkonnayi.